open-index/open-wikipedia-markdown huggingface dataset:
Subway

Η **Subway IP LLC**, με εμπορική επωνυμία **Subway**, είναι αμερικανική πολυεθνική εταιρεία franchise εστιατορίων γρήγορου φαγητού που ειδικεύεται σε σάντουιτς υποβρύχιου και τυλιχτά τορτίγιας. Ιδρύθηκε από τον Φρεντ ΝτεΛούκα και χρηματοδοτήθηκε από τον Πίτερ Μπακ το 1965 ως Pete's Super Submarine Sandwiches στο Μπρίτζπορτ του Κονέκτικατ. Μετά από αρκετές αλλαγές ονόματος, μετονομάστηκε σε Subway το 1972 και η λειτουργία franchise ξεκίνησε το 1974 με ένα δεύτερο εστιατόριο στο Γουόλινγκφορντ του Κονέκτικατ.

Ήταν το ταχύτερα αναπτυσσόμενο franchise στον κόσμο το 2015και, από τον Σεπτέμβριο του 2023, είχε πάνω από 37.000 καταστήματα σε περισσότερες από 102 χώρες με 21.796 ή 61,1% να βρίσκονται στις Ηνωμένες Πολιτείες. Είναι η μεγαλύτερη αλυσίδα εστιατορίων και ο μεγαλύτερος φορέας εκμετάλλευσης εστιατορίων στον κόσμο. Τα διεθνή κεντρικά της γραφεία βρίσκονται στο Σέλτον του Κονέκτικατ.

## Παραπομπές


Κατηγορία:Πολυεθνικές επιχειρήσεις τροφίμων
Κατηγορία:Franchises γρήγορου φαγητού
Κατηγορία:Επιχειρήσεις των ΗΠΑ
Άξελ Ρούντι Πελ

Ο **Άξελ Ρούντι Πελ** (*Axel Rudi Pell*, Μπόχουμ, 27 Ιουνίου 1960) είναι Γερμανός κιθαρίστας της ροκ μουσικής, γνωστός για την σόλο καριέρα του και τη συμμετοχή του στο συγκρότημα Steeler. 

Ξεκίνησε τη μουσική του καριέρα στα μέσα της δεκαετίας του '80 και έχει συνεργαστεί με διάφορους μουσικούς, όπως οι Γιόργκ Μισέλ, Μάικ Τεράνα, Τσάρλι Χάν, Τζόνι Τζιοέλι, Τζέφ Σκότ Σοτο, και Μπόμπ Ροκ. Έχει κυκλοφορήσει αρκετά άλμπουμ, συμπεριλαμβανομένων των "Wild Obsession" και "Oceans of Time". Είναι γνωστός για τις ζωντανές του εμφανίσεις και τη συμμετοχή του σε μουσικά φεστιβάλ, κυρίως στη Γερμανία.

## Δισκογραφία
**[[Wild Obsession]]* (1989)
**[[Nasty Reputation]]* (1991)
**[[Eternal Prisoner]]* (1992)
**[[The Ballads]]* (1993)
**[[Between the Walls]]* (1994)
**[[Made in Germany]]* (1995)
**[[Black Moon Pyramid]]* (1996)
**[[Magic]]* (1997)
**[[Oceans of Time]]* (1998)
**[[The Ballads II]]* (1999)
**[[The Masquerade Ball]]* (2000)
**[[Shadow Zone]]* (2002)
**[[Kings and Queens]]* (2004)
**[[Mystica]]* (2006)
**[[Diamonds Unlocked]]* (2007)
**[[Tales of the Crown]]* (2008)
**[[The Crest]]* (2010)
**[[Circle of the Oath]]* (2012)
**[[Into the Storm]]* (2014)
**[[Game of Sins]]* (2016)
**[[Knights Call]]* (2018)
**[[Sign of the Times]]* (2020)
**[[Lost XXIII]]* (2022)
**[[Risen Symbol]]* (2024)
**[[Ghost Town]]* (2026)

## Παραπομπές


## Πηγές
* https://www.axel-rudi-pell.de/

Πελ
Βίλγιαντι

Το **Βίλγιαντι** ή **Βίλιαντι** (, , , , ) είναι πόλη και δήμος στη νότια Εσθονία με πληθυσμό 17.157 κατοίκων το 2025. Είναι πρωτεύουσα της Επαρχίας Βίλγιαντι και γεωγραφικά βρίσκεται ανάμεσα σε δύο μεγάλες εσθονικές πόλεις, το Πάρνου και το Τάρτου. Η πόλη αναφέρεται για πρώτη φορά το 1283, όταν της παραχωρήθηκε ο τίτλος της πόλης από τον Wilhelm von Endorpe. Η πόλη έγινε μέλος της Χανσεατικής Ένωσης στις αρχές του 14ου αιώνα και είναι μία από τις πέντε εσθονικές πόλεις και κωμοπόλεις της ένωσης. Η κάποτε ισχυρή εσθονική εφημερίδα Sakala ιδρύθηκε στο Βίλγιαντι το 1878.

## Παραπομπές


## Εξωτερικοί σύνδεσμοι

Κατηγορία:Πόλεις της Εσθονίας
Κατηγορία:Μέλη της Χανσεατικής Ένωσης
Νίκος Απέργης (τραγουδιστής)

Ο **Νίκος Απέργης** (Αθήνα, 19 Απριλίου 1984) είναι Έλληνας λαϊκός τραγουδιστής και συνθέτης.

## Βιογραφία
Ο Νίκος Απέργης γεννήθηκε στην Αθήνα στις 19 Απριλίου 1984. Ο πατέρας του έχει καταγωγή από την Αθήνα και η μητέρα του από τα Χανιά της Κρήτης. Φοίτησε στο Τμήμα Οικονομικής Επιστήμης του Εθνικού και Καποδιστριακού Πανεπιστημίου Αθηνών. Από μικρή ηλικία άρχισε να ασχολείται με την μουσική, κάνοντας μαθήματα πιάνου στο Ωδείο Αργυρούπολης. Σε ηλικία 12 ετών αρχίζει και παρακολουθεί μαθήματα μπουζουκιού και κιθάρας. Στα σχολικά του χρόνια δημιουργεί ένα ερασιτεχνικό μουσικό σχήμα με συμμαθητές του. Κατόπιν, σπουδάζει φωνητική με την καθηγήτρια φωνητικής Τζούλι Μασίνο και με την Ελπίδα Αμίτση. 

Είναι παντρεμένος με την Δώρα Γεωργακοπούλου, με την οποία έχουν αποκτήσει δύο παιδιά.

## Καριέρα
Από την ηλικία των 19 αρχίζει την επαγγελματική του ενασχόληση με τη μουσική, όπου πραγματοποιεί εμφανίσεις σε νυχτερινό κέντρο στην Εκάλη Αττικής και σταδιακά συνεργάζεται με σημαντικούς γνωστούς καλλιτέχνες του λαϊκού τραγουδιού, όπως η Έλλη Κοκκίνου, η Καλομοίρα, ο Λευτέρης Πανταζής, ο Γιώργος Τσαλίκης, η Χρύσπα, ο Χρήστος Δάντης, ο Πέτρος Ίμβριος και ο Κωνσταντίνος Χριστοφόρου σε περιοδείες στην Ελλάδα και στο εξωτερικό. Το 2006 γίνεται ευρύτερα γνωστός μέσω της συμμετοχής του στο τηλεοπτικό σόου *Dream Show* στο κανάλι Alpha TV.Έκτοτε κάνει εμφανίσεις σε νυχτερινά κέντρα και σε σκηνές μαζί με άλλους καλλιτέχνες και επίσης σόλο εμφανίσεις. Το 2009 κάνει ντεμπούτο με το CD "Πάλι Ξημέρωσε". Μερικά από τα γνωστά σινγκλ που έχει βγάλει είναι το "Σπάσε τα Φρένα" (2016), "Άρρωστη Κατάσταση" (2023), "Κομμάτι της Ζωής μου" (2020), "Εγώ ο Δυνατός" (2020), "Πόσο Πόσο" (2022), "Το Γλέντι" (2025), κ.α.

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
__ΕΥΡΕΤΗΡΙΟ__
Σμετάνα

μικρογραφία|Ελληνικό γιαούρτι με φρούτα και κάσιους. Η περιεκτικότητα σε λιπαρά του ελληνικού γιαουρτιού ποικίλλει, από 0% έως 10%, το οποίο παρασκευάζεται από γάλα. Αντίθετα, η περιεκτικότητα σε λιπαρά της σμετάνα είναι 10-42%, η οποία παρασκευάζεται από κρέμα γάλακτος.
Η **σμέτανα** είναι ένα γαλακτοκομικό προϊόν της Κεντρικής και Ανατολικής Ευρώπης που παρασκευάζεται από τη ζύμωση της κρέμας γάλακτος. Είναι παρόμοια με την crème fraîche, με παρόμοια περιεκτικότητα σε λιπαρά, που κυμαίνεται από 10% έως 42%, ανάλογα με τη χώρα. Η σμέτανα είναι γνωστή για την πικάντικη, κρεμώδη γεύση της και χρησιμοποιείται ευρέως τόσο σε γλυκά όσο και σε αλμυρά πιάτα, καθώς και ως σάλτσα.

Η υψηλή περιεκτικότητα σε λιπαρα καθιστά την σμετάνα ανθεκτική στο πήξιμο όταν θερμαίνεται, καθιστώντας την κατάλληλη για διάφορες μεθόδους μαγειρέματος, όπως το ψήσιμο στο φούρνο και το βράσιμο σε στιφάδο.

Η σμετάνα είναι μια καλή πηγή λιποδιαλυτών βιταμινών και μπορεί να αποτελέσει πηγή προβιοτικών σε ορισμένα είδη. Ωστόσο, έχει επίσης υψηλή περιεκτικότητα σε κορεσμένα λιπαρά και θερμίδες. Υπάρχουν επίσης εκδοχές με λιγότερα λιπαρά, που συνήθως κυμαίνονται από 10% έως 30%.

Η σμέτανα και το ελληνικό γιαούρτι (στην ελληνική αγορά γνωστό ως στραγγιστό γιαούρτι) είναι και τα δύο γαλακτοκομικά προϊόντα με προσθήκη καλλιέργειας, αλλά διαφέρουν ως προς το βασικό συστατικό, την περιεκτικότητα σε λιπαρά και το γευστικό προφίλ. Η σμέτανα παρασκευάζεται από κρέμα γάλακτος, με αποτέλεσμα μια πλούσια, πικάντικη γεύση και υψηλότερη περιεκτικότητα σε λιπαρά. Το ελληνικό γιαούρτι παρασκευάζεται από γάλα, το οποίο στη συνέχεια σουρώνεται για να αφαιρεθεί ο ορός γάλακτος, δημιουργώντας μια πιο πηχτή υφή και υψηλότερη περιεκτικότητα σε πρωτεΐνες σε σύγκριση με το κανονικό γιαούρτι. H περιεκτικότητα σε λιπαρά του ελληνικού γιαουρτιού ποικίλλει, αλλά συνήθως κυμαίνεται από 0% λιπαρά (χωρίς λιπαρά) έως 10% λιπαρά (πλήρες).

## Παραπομπές


Κατηγορία:Γαλακτοκομικά προϊόντα
Γεώργιος Πουρσανίδης

Ο **Γεώργιος Πουρσανίδης** είναι Έλληνας διεθνής διαιτητής καλαθοσφαίρισης, ο οποίος έχει διευθύνει σημαντικούς διεθνείς αγώνες σε διοργανώσεις της παγκόσμιας ομοσπονδίας καλαθοσφαίρισης (FIBA) και θεωρείται ένας από τους καλύτερους διαιτητές μπάσκετ στην Ελλάδα.

## Καριέρα
Ο Πουρσανίδης ξεκίνησε τη διαιτητική του καριέρα σε εγχώριους αγώνες κατηγορίας Α2 και Α1 της Ελληνικής Ομοσπονδίας Καλαθοσφαίρισης (ΕΟΚ). Μετά από χρόνια εμπειρίας, το 2016 χρίστηκε διεθνής διαιτητής από την FIBA.

Έχει συμμετάσχει στο Παγκόσμιο Κύπελλο της FIBA το 2019, το οποίο έγινε στην Κίνα, και ήταν ο μόνος Έλληνας διαιτητής που επιλέχθηκε ανάμεσα σε 56 διεθνείς διαιτητές. Ήταν επίσης ο μοναδικός Έλληνας διαιτητής στη διοργάνωση του EuroBasket του 2022.

Το 2023, συμμετείχε εκ νέου στο Παγκόσμιο Κύπελλο της FIBA (γνωστό ως MundoBasket 2023), που έλαβε χώρα στις Φιλιππίνες, την Ιαπωνία και την Ινδονησία. Το 2025, ο Πουρσανίδης επιλέχθηκε από την FIBA ως ένας από τους 45 διαιτητές που συμμετείχαν στο EuroBasket 2025.

Τον Ιούλιο 2025, ο Πουρσανίδης ήταν ένας από τους 32 διαιτητές που επιλέχθηκαν από την FIBA για τη διοργάνωση καλαθοσφαίρισης γυναικών, το EuroBasket Women 2025, που έγινε στην Τσεχία, τη Γερμανία, την Ιταλία και την Ελλάδα. Η τελική φάση του εν λόγω τουρνουά πραγματοποιήθηκε στο Στάδιο Ειρήνης και Φιλίας στην Αθήνα και ο ίδιος επελέγη και σφύριξε ως πρώτος διαιτητής στο παιχνίδι του ημιτελικού αγώνα, μεταξύ Βελγίου και Ιταλίας.

## Παραπομπές

Κατηγορία:Έλληνες διαιτητές καλαθοσφαίρισης
Κατηγορία:Διαιτητές καλαθοσφαίρισης ΦΙΜΠΑ
Τριάριος

Ο **Τριάριος** ήταν Γότθος ευγενής και στρατιωτικός. Ήταν μέλος της δυναστείας των Αμαλών. Τουλάχιστον μέχρι τη μάχη του Νεδάο, ο Τριάριος είχε αποσύρει την υποστήριξή του από τον Βαλάμιρ, ο οποίος ήταν συγγενής του και βασιλιάς των Οστρογότθων. Ο Τριάριος εντάχθηκε στον Ανατολικό Ρωμαϊκό στρατό, όπου ανήλθε σε εξέχουσα θέση. Η αδελφή του ήταν παντρεμένη με τον ισχυρό στρατηγό Άσπαρ . Ο Τριάριος ήταν ο πατέρας του Θεοδώριχου Στράβωνα. Ο Τριάριος πιθανότατα απεβίωσε τη δεκαετία του 450, και τον διαδέχθηκε ο γιος του ως ηγέτης των Γότθων της Θράκης.

## Πηγές
* 

Κατηγορία:Δυναστεία των Αμαλών
Λαμπρινή Πολυμένη

Η **Λαμπρινή Πολυμένη**, γεννημένη στις 8 Απριλίου 2003 στη Θεσσαλονίκη, είναι Ελληνίδα αθλήτρια της καλαθοσφαίρισης. Διαθέτοντας ύψος 173 εκατοστά, αγωνίζεται ως πόιντ γκαρντ και σούτινγκ γκαρντ. Από τον Ιούνιο του 2025 έχει υπογράψει  συμβόλαιο με την ομάδα του Παναθηναϊκού. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *7 Αυγούστου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Πολυμένη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Πολυμένη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Λαμπρινή είναι κόρη της Ελπίδας και του Θοδωρή Πολυμένη. Ο πατέρας της είναι προπονητής επί σειρά πολλών ετών τόσο σε γυναικείες όσο και σε ανδρικές ομάδες καλαθοσφαίρισης, ενώ έχει διατελέσει και σε πολλές περιστάσεις υπεύθυνος των ακαδημιών τους. Ο μεγαλύτερος αδερφός της, Θάνος, εργάζεται επίσης ως προπονητής.

Η Πολυμένη σπούδασε Διοίκηση Επιχειρήσεων για ένα χρόνο (2021-22) με αθλητική υποτροφία στις Η.Π.Α. και συγκεκριμένα στο Πανεπιστήμιο της Μοντάνα. Ωστόσο δεν ολοκλήρωσε τον τετραετή κύκλο σπουδών.

## Παραπομπές


## Εξωτερικοί σύνδεσμοι
* Λαμπρινή Πολυμένη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Lamprini Polymeni, στατιστικά στον επίσημο ιστότοπο της FIBA.  
* Lamprini Polymeni, στατιστικά στον επίσημο ιστότοπο της FIBA για τις διοργανώσεις 3x3. 
* Lamprini Polymeni, στατιστικά στον ιστότοπο EuroBasket.com. 
* Lamprini Polymeni, στατιστικά στον ιστότοπο ProBallers.com. 
* Lamprini Polymeni, στατιστικά στον ιστότοπο FlashScore.com. 
* Lamprini Polymeni, στατιστικά στον ιστότοπο SofaScore.com. 
* Lamprini Polymeni, στατιστικά στον επίσημο ιστότοπο του Πανεπιστημίου της Μοντάνα. 
* Lamprini Polymeni, στον ιστότοπο του ESPN για το γυναικείο κολλεγιακό πρωτάθλημα. 
* Lamprini Polymeni, στον ιστότοπο του Sports-reference.com για το γυναικείο κολλεγιακό πρωτάθλημα. 
* 
* 
* Λαμπρινή Πολυμένη, επίσημος λογαριασμός στο LinkedIn. 
* Λαμπρινή Πολυμένη, επίσημος λογαριασμός στο TikTok.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Νίκης Λευκάδας
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Εύνικου
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Παναθηναϊκού
Κατηγορία:Πόιντ γκαρντ
Κατηγορία:Σούτινγκ γκαρντ
Φριδέρικ

Ο **Φριδέρικ** ή Φριδέριχος, λατιν.: Fredericus ή Friderichus (απεβ. το 492/493) ήταν ο ηγέτης των Γερμανικών Ρουγίων από το 487 έως το 492/493.

## Βιογραφία
Ο Φριδέρικ ήταν γιος του βασιλιά Φηλέθεου των Ρουγίων. Στα τέλη του 487, ο Οδόακρος βασιλιάς της Ιταλίας, εισέβαλε στο βασίλειο των Ρουγίων και το κατέστρεψε. Ο πατέρας του Φριδέρικ και η μητέρα του, η Οστρογότθα πριγκίπισσα Γίζα, συνελήφθησαν και εκτελέστηκαν στην Ιταλία. Ο Φριδέρικ κατάφερε να διαφύγει και να συγκεντρώσει τους εναπομείναντες επιζώντες των Ρουγίων. Το 488 προσπάθησε να ανακαταλάβει το παραδοσιακό τους βασίλειο, αλλά ηττήθηκε από τον αδελφό τού Οδόακρου, Ουνούλφο.

Αφού οι προσπάθειες ανακατάληψης τής επικράτειάς τους απέτυχαν, ο Φρεδέρικ και οι οπαδοί του ζήτησαν βοήθεια από τον Θεοδώριχο τον Μέγα, βασιλιά των Οστρογότθων, βαδίζοντας κατά μήκος του Δούναβη προς τη Νόβαε, κοντά στο Σβιστόφ, για τον σκοπό αυτό. Δεν συνάντησαν κάποια αντίσταση στην πορεία, πράγμα που υποδηλώνει ότι η Ανατολική Ρωμαϊκή Αυτοκρατορία μπορεί να είχε κανονίσει τα πάντα εκ των προτέρων. Το 489, λίγο μετά την άφιξη του Φριδέρικ, ο Θεοδώριχος διορίστηκε ηγεμόνας της Ιταλίας από τον Ανατολικό Ρωμαίο Αυτοκράτορα Ζήνωνα.

Αφού συνόδευσαν τον Θεοδώριχο στην Ιταλία, ο Φριδέρικ και οι Ρούγιοι ήταν υπεύθυνοι για την προστασία της Παβίας. Εκεί φέρθηκαν σκληρά στον ρωμαϊκό πληθυσμό, για το οποίο ο Φριδέρικ επιπλήχθηκε από τον Θεοδώριχο. Τον Αύγουστο του 491, ο Θεοδώριχος παρενέβη προσωπικά στην Παβία, γεγονός που οδήγησε τον Φριδέρικ να αυτομολήσει από τον Θεοδώριχο προς τον στρατηγό τού Οδόακρου, Τούφα. Ο Φριδέρικ και ο Τούφα, ωστόσο, σύντομα ήρθαν σε ρήξη μεταξύ τους και το 492, ή ίσως το 493, οι δύο έδωσαν μάχη κάπου μεταξύ Βερόνας και Τρέντο. Ο Τούφα, και πιθανώς και ο Φριδέρικ, σκοτώθηκαν σε αυτή τη μάχη. Οι Ρούγιοι στη συνέχεια ενώθηκαν με τον Θεοδώριχο.

## Πηγές
* 

Κατηγορία:Γερμανικά βασίλεια
Φελέθεος

Ο **Φελέθεος**, λατιν.: *Feletheus*, επίσης γνωστός ως *Feva, Feba, Foeba, Fevva, Fevvanus, Theuvanus* (απεβ. το 487) ήταν ο βασιλιάς των Ρουγίων από το 475 έως το 487.

## Βιογραφία
Ο Φελέθεος ήταν γιος του Φλακίθεου, βασιλιά των Ρουγίων και ιδρυτή του βασιλείου των Ρουγίων. Αδελφός του ήταν ο Φερδερούχος. Ο Φελέθεος ήταν νυμφευμένος με τη Γότθα Γίζα, η οποία ήταν πιθανώς εξαδέλφη του Αμάλ Οστρογότθου βασιλιά Θεοδώριχου του Μεγάλου. Μετά το τέλος τού πατέρα του, πιθανώς το 475, ο Φελέθεος διαδέχθηκε τον πατέρα του ως βασιλιάς των Ρούγων. Η περιοχή τους εκείνη την εποχή βρισκόταν στην Κάτω Αυστρία. Το 476 ο Φελέθεος υποστήριξε τον Οδόακρο και τους Σκίριους και Ερούλους συμμάχους του στην ανατροπή του Ρωμαίου Αυτοκράτορα Ρωμύλου Αυγούστου. Ο Φελέθεος ήταν στενός έμπιστος του Σεβερίνου του Νωρικού. Αφού ο Ανατολικός Ρωμαίος Αυτοκράτορας Ζήνωνας προσπάθησε να προκαλέσει σύγκρουση μεταξύ των Ρουγίων και του Οδόακρου, ο Φελέθεος εκτέλεσε τον ανιψιό του Φρεδέριχο, ο οποίος υποστήριξε τον Οδόακρο. Ο Οδόακρος στη συνέχεια εισέβαλε στο βασίλειο των Ρουγίων, νικώντας τους ολοκληρωτικά σε μία μάχη κοντά στη σημερινή Βιέννη. Ο Φελέθεος και η σύζυγός του συνελήφθησαν και εκτελέστηκαν στη Ραβέννα το 487. Δύο χρόνια αργότερα, υπό τον γιο του Φριδέρικ, οι Ρούγιοι ενώθηκαν με τον Οστρογότθο βασιλιά Θεοδώριχο τον Μεγάλο, ο οποίος εισέβαλε στην Ιταλία, και νίκησε και δολοφόνησε τον Οδόακρο το 493.

## Πρωτογενείς πηγές

* Eυγίππιος: *[[:de:Vita Sancti Severini|Vita Sancti Severini]]*
* Παύλος ο Διάκονος : *Ιστορία των Λομβαρδών*

## Δευτερογενείς πηγές

* *Pauly-Wissowa . Realencyclopädie der Classischen Altertumswissenschaft (RE)* . Bd. 6,2. Στουτγάρδη 1909, Σπ. 2161f.
* Friedrich Lotter: *Severinus von Noricum, Legende und historische Wirklichkeit: Untersuchungen zur Phase des Übergangs von spätantiken zu mittelalterlichen Denk- und Lebensformen* . Στουτγάρδη 1976.
* Arnold Hugh Martin Jones ua: *Η Προσωπογραφία της Ύστερης Ρωμαϊκής Αυτοκρατορίας* . Τεύχος 1, Cambridge 1971, , 
* Walter Pohl : *Die Gepiden und die gentes an der mittleren Donau nach dem Zerfall des Attilareiches* . Στο: Herwig Wolfram, Falko Daim (Hrsg.): *Die Völker an der mittleren und unteren Donau im fünften und sechsten Jahrhundert* . Wien 1980, S. 239ff.

## Εξωτερικοί σύνδεσμοι
* 

Κατηγορία:Γερμανοί
Φλακίθεος

Ο **Φλακίθεος**, λατιν.: *Flaccitheus* (απεβ. π. το 475) ήταν ο ιδρυτής του βασιλείου των Ρουγίων.

## Βιογραφία
Λίγα είναι γνωστά για τον Φλακίθεο, αλλά αναφέρεται στο έργο *[[:de:Vita Sancti Severini|Vita Sancti Severini]]* του Ευγιππίου. Μετά τη μάχη του Νεδάο το 454, οι Ρούγιοι εγκαταστάθηκαν στη βόρεια όχθη του Δούναβη. Κατά την επακόλουθη κατάρρευση της ρωμαϊκής τάξης στο Νωρικόν, οι Ρούγιοι εκμεταλλεύτηκαν την κατάσταση για να εδραιώσουν την εξουσία τους. Μέχρι το 467, ο Φλακκιθέας είχε ιδρύσει το βασίλειο των Ρουγίων. Βρισκόταν σε συχνές συγκρούσεις με τους Οστρογότθους, και, αν και ήταν Χριστιανός Αρειανός, ήταν στενός έμπιστος του Σεβερίνου του Νωρικού. Ο Φλακίθεος απεβίωσε πιθανώς γύρω στο 475, μετά τον οποίο τον διαδέχθηκε ο γιος του Φελέθεος.

## Πρωτογενείς πηγές
* Eυγίππιος: *[[:de:Vita Sancti Severini|Vita Sancti Severini]]*

## Δευτερογενείς πηγές
* Friedrich Lotter: *Severinus von Noricum, Legende und historische Wirklichkeit: Untersuchungen zur Phase des Übergangs von spätantiken zu mittelalterlichen Denk- und Lebensformen* . Στουτγάρδη 1976.
* John Martindale, John Morris: *Προσωπογραφία της Ύστερης Ρωμαϊκής Αυτοκρατορίας* . Bd. 2. Cambridge 1980, S. 473.
* Walter Pohl : *Die Gepiden und die gentes an der mittleren Donau nach dem Zerfall des Attilareiches* . Στο: Herwig Wolfram, Falko Daim (Hrsg.): *Die Völker an der mittleren und unteren Donau im fünften und sechsten Jahrhundert* . Wien 1980, S. 239–305.
* Έντουαρντ Άρθουρ Τόμσον : *Ρωμαίοι και Βάρβαροι* . Μάντισον 1982, σ. 113 κ.ε.

Κατηγορία:Γερμανοί
Ουνιμούνδος

Ο **Ουνίμουνδος** (395 – μετά το 469) ήταν ηγέτης –που περιγράφεται ποικιλοτρόπως από τον Ιορδάνη ως δούκας και ως ρηξ– μίας ομάδας Σουηβών. 

Οι Σουηβοί πολέμησαν στο πλευρό του Αρδάριχου, βασιλιά των Γεπίδων, εναντίον των Ούννων και των Οστρογότθων στη μάχη του Νέδαο το 454. Στη συνέχεια, ο Ουνιμούνδος κυβέρνησε το μικρό και βραχύβιο βασίλειό τους στην παλαιά περιοχή οικισμού των Μαρκομάννων και των Κουάδων. 

Ο Ιορδάνης ανέφερε ότι ο Ουνιμούνδος ηγήθηκε μίας ομάδας επιδρομών των Σουηβών, που έκλεψε κοπάδια βοοειδών τα οποία ανήκαν σε Γότθους από τη Δαλματία. Στον δρόμο τής επιστροφής τους, κοντά στη λίμνη Μπάλατον, δέχτηκαν επίθεση ενώ κοιμόντουσαν, από τους άνδρες του Θεοδεμίρ. Ο Ουνιμούνδος και άλλοι παραδόθηκαν, και συνελήφθησαν αιχμάλωτοι. Ωστόσο ο Θεοδεμίρ υιοθέτησε τον Ουνιμούνδο ως γιο του, και τον απελευθέρωσε μαζί με τους άνδρες του. Ξεχνώντας το καθήκον του προς τον «πατέρα» του, ο Ουνιμούνδος και οι Σκίροι του κήρυξαν ξανά πόλεμο εναντίον των Γότθων. Ο Βαλάμιρ τούς επιτέθηκε, και σκοτώθηκε όταν έπεσε από το άλογό του. Στη συνέχεια με έναν άλλο Σκίριο *ρήγα*, έναν κατά τα άλλα άγνωστο Αλάριχο,  ενώθηκε με Σαρμάτες και άλλες φυλές, για να εισβάλει στην Παννονία, όπου ηττήθηκαν από τον Θεοδεμίρ σε μία αιματηρή μάχη. 

Το 469, ο Ουνιμούνδος και οι σύμμαχοί του Σκίροι πολέμησαν τους Οστρογότθους του Βαλαμίρ και του Θεοδεμίρ στη μάχη της Μπόλια. Οι Οστρογότθοι νίκησαν, και απέκτησαν τον έλεγχο τής επικράτειας των Σκίρων και των Κουάδων.

«Ο Ουνιμούνδος,   συνοδευόμενος από μερικούς βαρβάρους, επιτέθηκε στην πόλη Μπατάβις, όπως είχε προείπει ο άγιος, και, ενώ σχεδόν όλοι οι κάτοικοι ήταν απασχολημένοι με τη συγκομιδή, σκότωσε σαράντα άνδρες τής πόλης, που είχαν απομείνει ως φρουροί.» 

## Αναφορές

Κατηγορία:Βασιλείς των Σουηβών
Σεισμός της Καμτσάκα 2025

Στις 30 Ιουλίου 2025, στις 11:24:52 PETT (02:24:52 ώρα Ελλάδος), ένας σεισμός μεγέθους 8,8 βαθμών της Κλίμακας Ρίχτερ έπληξε την ανατολική ακτή της χερσονήσου Καμτσάτκα στην Ρωσική Άπω Ανατολή, 119 χλμ. ανατολικά-νοτιοανατολικά της παράκτιας πόλης Πετροπάβλοφσκ Καμτσάτσκι. Ήταν ο ισχυρότερος σεισμός που καταγράφηκε παγκοσμίως από τον σεισμό Τοχόκου του 2011,  και συγκαταλέγεται ως ο έκτος ισχυρότερος σεισμός που έχει καταγραφεί ποτέ από σεισμογράφους. Ωστόσο, προκάλεσε ελάχιστες ζημιές σε σύγκριση με άλλους σεισμούς παρόμοιου μεγέθους. Ο σεισμός προκάλεσε μέτριες ζημιές και πολλαπλούς τραυματισμούς στο Κράι Καμτσάτκα και στην Όμπλαστ της Σαχαλίνης. Το επακόλουθο τσουνάμι σε ολόκληρο τον Ειρηνικό ήταν ασθενέστερο από το αναμενόμενο, με κύματα περίπου 1 m ή λιγότερο στα περισσότερα μέρη..  Ωστόσο, κατεγράφη τοπικά υψηλή ανύψωση 19 μέτρων. Ένας έμμεσος θάνατος και 21 τραυματισμοί αποδόθηκαν σε εκκενώσεις που σχετίζονται με το τσουνάμι στην Ιαπωνία.

## Παραπομπές


Κατηγορία:Σεισμοί στην Ιαπωνία
Κατηγορία:Σεισμοί στη Ρωσία
Μάχη του Μπόλια

Η **Μάχη του Μπόλια (Bolia)** έλαβε χώρα το 468 μεταξύ των Οστρογότθων (δυναστεία των Αμάλ) και ενός συνασπισμού γερμανικών φυλών στη ρωμαϊκή επαρχία της Παννονίας.  Διεξήχθη στη νότια πλευρά του Δούναβη, κοντά στη συμβολή του με τον ποταμό Μπόλια, στη σημερινή Ουγγαρία. Οι Οστρογότθοι κέρδισαν, επιτυγχάνοντας την κυριαρχία στην Παννονία, αλλά σύντομα μετανάστευσαν νότια προς πλουσιότερες χώρες.   

## Η εποχή
Μετά το τέλος τού Αττίλα, διάφορες γερμανικές και άλλες φυλές ζήτησαν την ανεξαρτησία τους από την αυτοκρατορία του.  Συμμάχησαν υπό την διοίκηση του Αρδάριχου, του βασιλιά των Γεπιδών, και νίκησαν τους Ούννους και τις υποστηρικτικές τους δυνάμεις στη μάχη του Νέδαο το 454 μ.Χ.  Ενώ ο ρόλος των Οστρογότθων σε αυτή τη μάχη είναι ασαφής,   οδήγησε και στην ανεξαρτησία τους.  Μετά τη μάχη του Νέδαο, οι πρόσφατα απελευθερωμένες φυλές αγωνίστηκαν για την κυριαρχία στην Παννονία για τα επόμενα δεκαπέντε χρόνια, οι περισσότερες τελικά έγιναν ομόσπονδες (foederates) της Ανατολικής Ρωμαϊκής Αυτοκρατορίας. 

Οι Αμάλ Γότθοι είχαν επικεφαλής τον Θεοδέμιρ, κουνιάδο του αρχηγού των Οστρογότθων, Βαλάμιρ, ο οποίος είχε σκοτωθεί πριν από τη μάχη. Ο συνασπισμός περιελάμβανε τους Σουηβούς υπό τον Ουνιμούνδο, τους Σκίρους υπό τον Ουνούλφο και τον Εδίκον (Εδέκο, Εδίκα), τους Σαρμάτες, τους Γεπίδες, τους Ρούγιους και πιθανότατα περιελάμβανε τους Ερούλους.  Ο Ρωμαίος Αυτοκράτορας Λέων Α' υποστήριξε τον αντι-Γοτθικό συνασπισμό, παρά τις συμβουλές τού στρατηγού του Άσπαρ.  Παρά το τέλος τού Βαλάμιρ, οι Οστρογότθοι νίκησαν,  και η μάχη σηματοδότησε το τέλος των Σκίρων ως ξεχωριστού λαού. 

## Τοποθεσία
Ενώ ορισμένοι συγγραφείς  έχουν απλώς δηλώσει ότι ο ποταμός Μπόλια παραμένει άγνωστος, παρ' όλα αυτά, το 1934 ο ιστορικός Λούντβιχ Σμιτ προσπάθησε να ταυτίσει τον Μπόλια με τον Ιπέλ,  και αυτή η ταύτιση συνέχισε να ακολουθείται από τον Βόλφραμ,  Ωστόσο, όπως επεσήμανε ο Εμιλιέν, μία τέτοια ταύτιση δεν θα τοποθετούσε τη μάχη στην Παννονία.  Για να διορθώσει αυτό, ο Βόλφραμ στη συνέχεια πρότεινε ότι η μάχη διεξήχθη πέρα από τον Δούναβη από τις εκβολές του Ιπέλ στις 47°47′Β 18°53′Α, γεγονός που θα την τοποθετούσε κοντά στο σημερινό χωριό Πιλισμαρότ, στη σημερινή Ουγγαρία. Ωστόσο, η περιοχή αυτή δεν είναι πεδιάδα. Καθώς η μάχη περιγράφεται ότι έλαβε χώρα στην Παννονία σε πεδιάδα, ορισμένοι συγγραφείς την τοποθετούν περίπου 65 χιλιόμετρα δυτικότερα, στην ανατολική πλευρά της Μικρής Ουγγρικής Πεδιάδας, γεγονός που θα ταύτιζε τον ποταμό Μπόλια με τον ποταμό Κόνκο, και τοποθετεί τη μάχη κοντά στο σημερινό Τσεμ στις 47°41′Β 18°03′Α.

## Αναφορές

Κατηγορία:Μάχες των Οστρογότθων
Έλενα Μιχαηλίδου

Η **Ελένη-Ειρήνη (Έλενα) Μιχαηλίδου**, γεννημένη στις 14 Δεκεμβρίου 2002 στη Θεσσαλονίκη, είναι Ελληνίδα αθλήτρια της καλαθοσφαίρισης. Διαθέτοντας ύψος 181 εκατοστά, αγωνίζεται ως πόιντ γκαρντ και σούτινγκ γκαρντ. Από τον Ιούνιο του 2025 έχει υπογράψει  συμβόλαιο με την ομάδα του Άρη Θεσσαλονίκης. Έχει αγωνιστεί στα κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *7 Αυγούστου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Μιχαηλίδου παρουσίασε τις ακόλουθες επιδόσεις σε διεθνείς νεανικές διοργανώσεις: 

## Εξωαγωνιστική ζωή
Η Έλενα έχει μια δίδυμη αδερφή, την Καλλιόπη-Μαρία Μιχαηλίδου, η οποία επίσης δραστηριοποιείται στο χώρο της καλαθοσφαίρισης και με την οποία έχει συνυπάρξει σε ομάδες.

Σπούδασε στο Τμήμα Επιστήμης Φυσικής Αγωγής και Αθλητισμού (έδρα Σέρρες) του Αριστοτέλειου Πανεπιστημίου Θεσσαλονίκης.

## Παραπομπές


## Εξωτερικοί σύνδεσμοι
* Ελένη-Ειρήνη Μιχαηλίδου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Eleni Michailidou, στατιστικά στον επίσημο ιστότοπο της FIBA.  
* Elena Michaelidou, στατιστικά στον επίσημο ιστότοπο της FIBA για τις διοργανώσεις 3x3. 
* Elena Mihailidou, στατιστικά στον ιστότοπο EuroBasket.com. 
* Eleni Michailidou, στατιστικά στον ιστότοπο FlashScore.com. 
* Eleni Michailidou, στατιστικά στον ιστότοπο Proballers.com. 
* Έλενα Μιχαηλίδου, επίσημος λογαριασμός στο Facebook.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Απόλλωνα Καλαμαριάς
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες Άρη Θεσσαλονίκης
Κατηγορία:Πόιντ γκαρντ
Κατηγορία:Σούτινγκ γκαρντ
Ίνγκβαρ Κάμπραντ

Ο **Ίνγκβαρ Φέοντορ Κάμπραντ** (*Ingvar Feodor Kamprad*, 30 Μαρτίου 1926 – 27 Ιανουαρίου 2018) ήταν Σουηδός επιχειρηματίας και ιδρυτής της πολυεθνικής αλυσίδας επίπλων IKEA. Θεωρείται ένας από τους σημαντικότερους επιχειρηματίες του 20ού αιώνα και συγκαταλεγόταν στους πλουσιότερους ανθρώπους του κόσμου.

## Βιογραφία
Ο Κάμπραντ γεννήθηκε στο μικρό χωριό Πιέταλιν (*Pjätteryd*) της επαρχίας Σμόλαντ στη νότια Σουηδία. Από μικρή ηλικία έδειξε επιχειρηματικό πνεύμα, πουλώντας σπίρτα, σπόρους και άλλα μικροαντικείμενα στη γειτονιά του.

Το 1943, σε ηλικία μόλις 17 ετών, ίδρυσε την IKEA, όνομα που προήλθε από τα αρχικά του ονόματος και επωνύμου του (*Ingvar Kamprad*), του οικογενειακού αγροκτήματος *Elmtaryd* και του κοντινού χωριού *Agunnaryd*. Αρχικά η εταιρεία λειτουργούσε ως ταχυδρομική παραγγελία μικροαντικειμένων, πριν επικεντρωθεί στα έπιπλα στα τέλη της δεκαετίας του 1940.

### Η ανάπτυξη της IKEA
Η καινοτομία του Κάμπραντ ήταν η ιδέα των επίπλων σε επίπεδες συσκευασίες (*flat-pack*), που επέτρεπαν χαμηλότερο κόστος παραγωγής και αποθήκευσης, καθώς και την αυτοσυναρμολόγηση από τον πελάτη. Υπό τη διοίκησή του, η IKEA επεκτάθηκε διεθνώς, με εκατοντάδες καταστήματα σε δεκάδες χώρες.

### Θάνατος
Ο Ίνγκβαρ Κάμπραντ πέθανε στις 27 Ιανουαρίου 2018, σε ηλικία 91 ετών, στο Σμόλαντ της Σουηδίας απο πνευμονία.

Ο Κάμπραντ θεωρείται εμβληματική μορφή της σύγχρονης επιχειρηματικότητας. Η IKEA παραμένει μία από τις πιο αναγνωρίσιμες και επιτυχημένες μάρκες παγκοσμίως, επηρεάζοντας βαθιά τον τρόπο αγοράς και χρήσης επίπλων.

## Προσωπική ζωή
Ο Κάμπραντ ήταν γνωστός για τον λιτό τρόπο ζωής του, παρά τον τεράστιο πλούτο του. Ζούσε για πολλά χρόνια στην Ελβετία πριν επιστρέψει στη Σουηδία το 2014. Είχε τρεις γιους, οι οποίοι σταδιακά ανέλαβαν ρόλους στην εταιρεία.

## Παραπομπές


## Εξωτερικοί σύνδεσμοι
* 

Κατηγορία:Σουηδοί επιχειρηματίες
Τούφα (στρατηγός)

Ο **Τούφα**, λατιν.: *Tufa* (απεβ.- 492/493) ήταν Γερμανός πολεμιστής, που έδρασε στην Ιταλία του 5ου αι.

## Βιογραφία
Το όνομα Τούφα είναι ανατολικογερμανικό και είναι πιθανό να ήταν Ρούγιος. Ήταν ακόλουθος του Γερμανού πολεμιστή Οδόακρου, ο οποίος το 476 αυτοανακηρύχθηκε βασιλιάς της Ιταλίας.

Ο Τούφα ήταν ο αρχιστράτηγος του στρατού του βασιλείου της Ιταλίας του Οδόακρου, όταν ο Οστρογότθος βασιλιάς Θεοδώριχος ο Μέγας εισέβαλε στη χώρα το 489. Ο Τούφα γρήγορα αυτομόλησε στον Θεοδώριχο, μαζί με μεγάλο αριθμό μελών του στρατού του Οδόακρου. Ο Τούφα κέρδισε την εμπιστοσύνη του Θεοδώριχου, και στάλθηκε στη Ραβέννα με μία ομάδα επίλεκτων στρατευμάτων, με την ελπίδα ότι η πόλη θα παραδιδόταν στον Θεοδώριχο χωρίς μάχη. Ωστόσο, κατά την άφιξή του στη Ραβέννα, ο Τούφα άλλαξε στρατόπεδο, και οι επίλεκτοι Γότθοι στρατιώτες που του είχαν εμπιστευτεί, σκοτώθηκαν. Αυτή θεωρήθηκε η πρώτη ήττα του Θεοδώριχου στην Ιταλία.

Το 490, αφού ο Οδόακρος ηττήθηκε σε μάχη από τον Θεοδώριχο και υποχώρησε στη Ραβέννα, ο Τούφα διατήρησε τη θέση του στην στρατηγικά σημαντική κοιλάδα του Αδίγη κοντά στο Τρέντο. Το φθινόπωρο του 491, ο Φριδέρικ, ηγέτης των Ρούγιων και σύμμαχος του Θεοδώριχου, αυτομόλησε στην Τούφα, αφού επικρίθηκε από τον Θεοδώριχο για τη μεταχείριση των Ρωμαίων πολιτών. Ο Τούφα και ο Φριδέρικ, ωστόσο, γρήγορα ήρθαν σε σύγκρουση και το 492, ή ίσως το 493, συγκρούστηκαν μεταξύ τους κάπου μεταξύ Τρέντο και Βερόνας. Ο Τούφα, και πιθανώς και ο Φριδέρικ, απεβίωσαν σε αυτή τη μάχη, μετά την οποία οι Ρούγιοι ενώθηκαν ξανά με τον Θεοδώριχο.

## Πηγές
* 

Κατηγορία:Γερμανοί
Αρδαβούρ (ύπατος το 427)

:*Να μη συγχέεται με τον εγγονό του [[Αρδαβούρ (ύπατος το 447)]].*
Ο **Αρδαβούρ** ο Πρεσβύτερος, λατιν.: *Ardabur* υπηρέτησε ως *[[Μάγιστρος του στρατού|magister militum]]* στον στρατό της Ανατολικής Ρωμαϊκής Αυτοκρατορίας τη δεκαετία του 420, υπό τον Θεοδόσιο Β΄.  Ήταν Aλανικής καταγωγής. 

Κατά τη διάρκεια του Ρωμαιο-Περσικού πολέμου του 421–422, λεηλάτησε την Αρζανηνή και πολιόρκησε τη Νίσιβη.  Μετά το τέλος του πολέμου, ο Αρδαβούρ προήχθη στον βαθμό του *magister militum praesentalis*. 

Το 424 ο Αρδαβούρ και ο γιος του Άσπαρ στάλθηκαν σε εκστρατεία στην Ιταλία, για να ανατρέψουν τον σφετεριστή Ιωάννη.   Ο Αρδαβούρ συνελήφθη, αλλά ο γιος του κατάφερε να τον σώσει. 

Μετά την επιστροφή του στην Κωνσταντινούπολη, διορίστηκε ύπατος για το έτος 427. 

Ο Αρδαβούρ θα πρέπει να διακρίνεται από τον ομώνυμο εγγονό του Αρδαβούρ ύπατο, ο οποίος έγινε ύπατος είκοσι χρόνια αργότερα.  

## Παραπομπές


## Πηγές
* Lee, Doug (2018). "Ardabur". In Nicholson, Oliver (ed.). The Oxford Dictionary of Late Antiquity. Oxford: Oxford University Press. ISBN 978-0-19-866277-8.
* Croke, Brian (2018). "Aspar". In Nicholson, Oliver (ed.). The Oxford Dictionary of Late Antiquity. Oxford: Oxford University Press. ISBN 978-0-19-866277-8.
* Haarer, Fiona (2018). "Ardabur". In Nicholson, Oliver (ed.). The Oxford Dictionary of Late Antiquity. Oxford: Oxford University Press. ISBN 978-0-19-866277-8.
 
Κατηγορία:Αλανοί
Πολιορκία της Ραβέννας (490-493)

Η **πολιορκία της Ραβέννας** ήταν μία στρατιωτική εμπλοκή από το 490 έως το 493, όταν ο Θεοδώριχος πολιόρκησε τον Οδόακρο στη Ραβέννα. Η πολιορκία έληξε, όταν οι δύο άνδρες συμφώνησαν σε ειρήνη, αλλά στις 15 Μαρτίου 493 μ.Χ., ο Θεοδώριχος δολοφόνησε τον Οδόακρο κατά τη διάρκεια ενός συμποσίου. 

## Αναφορές

Κατηγορία:Μάχες των Οστρογότθων
Κατηγορία:Πολιορκίες του Μεσαίωνα
Πλίντας

Ο Φλάβιος **Πλίντας**, λατιν.: *Flavius Plinta* (άκμασε το 418–438) ήταν Γότθος πολιτικός και στρατηγός της Ανατολικής Ρωμαϊκής Αυτοκρατορίας. Κατείχε τον τίτλο toy *[[Κόμης (Ρωμαϊκή Αυτοκρατορία)|κόμη]]* και στη συνέχεια έγινε ύπατος και *[[Μάγιστρος του στρατού|magister militum praesentialis]]*.

## Βιογραφία
Το 418 ως *[[Κόμης (Ρωμαϊκή Αυτοκρατορία)|κόμης]]*, κατέστειλε μία εξέγερση στην Παλαιστίνη, και ίσως λόγω αυτής της επιτυχίας, το επόμενο έτος, το 419, προήχθη σε ύπατο *ύστερο*, ταυτόχρονα με τον Μονάξιο, και σε *[[Μάγιστρος του στρατού|magister militum praesentialis]]*.  Σύμφωνα με τον Σωζομενό, ήταν μία από τις πιο ισχυρές προσωπικότητες στην Αυλή του Θεοδοσίου Β'. 

Ο Πλίντας ήταν Γότθος. Ήταν συγγενής του Άσπαρος (CIL XI, 2637), πιθανώς ως πεθερός του και πατέρας τού Αρμάτιου. Το 450 η κόρη του δόθηκε σε γάμο από τον Θεοδόσιο Β΄ στον Κωνστάντιο, τον γραμματέα του Αττίλα. Ο Πλίντας ήταν Αρειανός, της αίρεσης των Ψατιρίων (οπαδών του Μαρίνου της Θράκης), οι οποίοι στην Κωνσταντινούπολη το 419, επανενώθηκαν με τους άλλους Αρειανούς.

Το 431 προσπάθησε, ανεπιτυχώς, να τοποθετήσει τον Σατουρνίνο στον επισκοπικό θρόνο της Μαρκιανουπόλεως στη θέση του Νεστοριανού Δωρόθεου. Το 432 συμβούλεψε τον επίσκοπο Αντιόχειας Ιωάννη να δεχτεί τη μεσολάβηση του Θεοδοσίου Β΄ και να συμφιλιωθεί με τον Πατριάρχη Αλεξανδρείας Κύριλλο. Μεταξύ 435 και 440 ζήτησε από τον Αυτοκράτορα να τον στείλει ως πρεσβευτή, μαζί με τον Φλάβιο Διονύσιο, στον Ρουγίλα, τον βασιλιά των Ούννων. Μετά το τέλος του Ρουγίλα, ο Πλίντας και ο Επιγένης στάλθηκαν στον διάδοχό του, Αττίλα, με τον οποίο διαπραγματεύτηκαν και συνήψαν τη Συνθήκη του Μάργου ή Ειρήνη του Ορέουμ Μάργι. 

## Σημειώσεις


## Βιβλιογραφία
* Jones, Arnold Hugh Martin, John Robert Martindale, John Morris, The Prosopography of the Later Roman Empire, "Fl. Plinta", volume 2, Cambridge University Press, 1992, ISBN 0-521-20159-4, pp. 892–893.
* Given, John (2014). The Fragmentary History of Priscus. Merchantville, New Jersey: Evolution Publishing. ISBN 978-1-935228-14-1.
* Blockley, Roger C. (2009). The Fragmentary Classicising Historians of the Later Roman Empire. Vol. II. Cambridge, United Kingdom: Francis Cairns. ISBN 978-0-905205-51-9.
* Sozomen, Hermias (2018). The Ecclesiastical History of Sozomen. Merchantville, New Jersey: Evolution Publishing. ISBN 978-1-935228-15-8.
* Sozomen (1890). "Ecclesiastical History". In Schaff, Philip; Wace, Henry (eds.). Nicene and Post-Nicene Fathers, Second Series. Vol. 2. Translated by Chester D. Hartranft. Buffalo, NY: Christian Literature Publishing Co. Retrieved 13 March 2016 – via New Advent.

Κατηγορία:Γότθοι
Γαλατικό Χρονικό του 452

Το **Γαλατικό Χρονικό που λήγει το 452**, λατιν.: *Chronica Gallica anni 452,* είναι ένα λατινικό χρονικό της Ύστερης Αρχαιότητας, που παρουσιάζεται με τη μορφή χρονικών, το οποίο συνεχίζει αυτό του Ιερώνυμου. Το επιμελήθηκε ο Tέοντορ Μόμσεν στο *Monumenta Germaniae Historica* (ΜGH) ως *Chronica Gallica A. CCCCLII*, μαζί με ένα άλλο ανώνυμο Γαλατικό χρονικό, το *Chronica Gallica του 511*.

Το χρονικό ξεκινά το 379 με την ανύψωση του Θεοδοσίου Α΄ ως συναυτοκράτορα, και τελειώνει με την επίθεση του Αττίλα βασιλιά των Ούννων, στην Ιταλία το 452. Το περιεχόμενο επικεντρώνεται στη Γαλατία, τους Αυτοκράτορες και τους πάπες, ενώ τα γεγονότα στο ανατολικό τμήμα της Αυτοκρατορίας αναφέρονται ελάχιστα. Είναι το παλαιότερο σωζόμενο ιστορικό έργο από τη Γαλατία. Ο τόπος προέλευσης είναι αμφιλεγόμενος, αλλά πιθανότατα κάπου στην κοιλάδα του Ροδανού ή, όπως υποστηρίζουν ορισμένοι, συγκεκριμένα στη Μασσαλία.

Το *Γαλατικό Χρονικό του 511*, που εκδόθηκαν στον ίδιο τόμο του MGH, ξεκινούν επίσης με τον Θεοδόσιο Α΄, αλλά καλύπτουν την περίοδο έως το 511.

## Πηγές
* *MGH Auctores antiquissimi 9: Chronica minora saec. IV. V. VI. VII* . (ΕΓΩ). εκδ. Theodor Mommsen. Berlin: Weidmann, 1892, σσ. 615–666, Digitalised. (Κείμενο: σελ. 646 επ. και κάθε δεύτερη σελίδα [648, 650 κ.λπ.])
* Richard Burgess: «Το Γαλατικό Χρονικό του 452: Μια Νέα Κριτική Έκδοση με Σύντομη Εισαγωγή». Στο: Ralph W. Mathisen και Danuta Shanzer (επιμ.): *Κοινωνία και Πολιτισμός στη Γαλατία της Ύστερης Αρχαιότητας: Επανεξέταση των Πηγών* . Aldershot: Ashgate, 2001, σελ. 52 κ.ε.
* Στίβεν Μούλμπεργκερ. «Το Γαλατικό Χρονικό του 452 και η Αυθεντία του για τα Βρετανικά Γεγονότα». *Britannia* 14 (1983), σελ. 23-33.
* Steven Muhlberger: *Οι χρονικογράφοι του πέμπτου αιώνα: Πρόσπερ, Υδάτιος και ο Γαλατικός χρονικογράφος του 452.* Λιντς: Φράνσις Κερνς, 1990.
* Jan-Markus Kötter, Carlo Scardino (επιμ.): *Gallische Chroniken* (= *Kleine und fragmentarische Historiker der Spätantike* G 7–8). Schöningh: Paderborn, 2016.

Κατηγορία:Γαλάτες
Κατηγορία:Γαλατία
Μπιλ Μπερ

Ο **Γουίλιαμ Φρέντερικ Μπερ** (γεννημένος στις 10 Ιουνίου 1968) είναι Αμερικανός κωμικός stand-up, podcaster, ηθοποιός, συγγραφέας και σκηνοθέτης. Ξεκίνησε την καριέρα του ως stand-up κωμικός πριν επεκτείνει την καριέρα του ως ηθοποιός στη σκηνή και στην οθόνη. Ως κωμικός είναι γνωστός για το έντονο συγκρουσιακό του χιούμορ παρατήρησης που αντιμετωπίζει συχνά θέματα όπως κοινωνικά ζητήματα, πολιτική και τους παραλογισμούς της ανθρώπινης κατάστασης. Έχει λάβει υποψηφιότητες για Βραβείο Έμμυ και Βραβείο Γκράμι. Το 2017, το *[[Rolling Stone]]* τον κατέταξε 17ο στη λίστα του με τα "50 καλύτερα stand-up κόμικς όλων των εποχών". 

Τα πιο αξιοσημείωτα stand-up comedy ειδικά του Μπερ περιλαμβάνουν το *You People Are All the Same* (2012), το *I'm Sorry You Feel That Way* (2014), το *Walk Your Way Out* (2017), και το *Paper Tiger* (2019). Έχει επίσης παρουσιάσει το *Monday Morning Podcast* κάθε Δευτέρα και Πέμπτη από το 2007 και είναι συνιδρυτής του δικτύου All Things Comedy το 2012.

Ο Μπερ δημιούργησε, συνέγραψε και χάρισε τη φωνή του στον πρωταγωνιστικό χαρακτήρα στην κωμική σειρά κινουμένων σχεδίων του Netflix, το *F Is for Family* (2015–2021). Άλλοι αξιοσημείωτοι ρόλοι του περιλαμβάνουν διάφορους χαρακτήρες στο *Chappelle's Show* (2004), τον Patrick Kuby στην δραματική σειρά εγκλήματος *[[Breaking Bad]]* (2011–2013), τον Μιγκς Μέιφελντ στο *[[The Mandalorian]]* (2019–σήμερα) και τον Τζον Φ. Κένεντι στην ταινία *Unfrosted* (2024). Έκανε το σκηνοθετικό του ντεμπούτο σε μεγάλου μήκους ταινία ως συν-σεναριογράφος, σκηνοθέτης και πρωταγωνιστής της κωμικής ταινίας *Old Dads* (2023) και είχε δευτερεύοντες ρόλους στις ταινίες *Γύρισε ο μπαμπάς* (2015), *Ξαναγύρισε ο μπαμπάς* (2017) και *Η τέχνη της ενηλικίωσης* (2020). Έκανε το ντεμπούτο του στο Μπρόντγουεϊ στην αναβίωση του 2025 στο έργο του Ντέιβιντ Μάμετ, το *Γκλενγκάρι Γκλεν Ρος*.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί ιρλανδικής καταγωγής
Κατηγορία:Αμερικανοί γερμανικής καταγωγής
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κόιντος Κλαύδιος Κουαδριγάριος

Ο **Κόιντος Κλαύδιος Κουαδριγάριος** ήταν Ρωμαίος ιστορικός. Λίγα είναι γνωστά για τη ζωή του, αλλά πιθανότατα έζησε τον 1ο αι. π.Χ.

## Εργασία
Τα Χρονικά του Κουαδριγάριου εκτείνονται σε τουλάχιστον 23 βιβλία. Ξεκίνησαν με την κατάκτηση της Ρώμης από τους Γαλάτες (π.Χ.), έφτασε στις Κάννες μέχρι το Βιβλίο 5,  και τελείωσε με την εποχή του Σύλλα,  ή 82π.Χ.

Τα σωζόμενα αποσπάσματα του έργου του συλλέχθηκαν από τον Χέρμαν Πέτερ.  Το μεγαλύτερο απόσπασμα σώζεται στον Αύλο Γέλλιο,  και αφορά μία μεμονωμένη μάχη μεταξύ του Τ. Μάνλιου Τορκουάτου και ενός Γαλάτη. 

## Υστεροφημία
Το έργο του Κουαδριγάριου θεωρήθηκε πολύ σημαντικό, ειδικά για τη σύγχρονη ιστορία που αφηγείται. Από το 6ο βιβλίο του και μετά, *η Ιστορία της Ρώμης* του Λίβιου χρησιμοποίησε τον Κουαδριγάριο και τον Βαλέριο Αντία ως κύριες πηγές, (αν όχι άκριτα),  και φαίνεται ότι ο Λίβιος βασίστηκε ιδιαίτερα στον Κουαδριγάριο για τρόπαια, που τοποθετήθηκαν στον ναό του Καπιτωλίου και χάθηκαν πριν από την εποχή του Λίβιου στην πυρκαγιά του 83 π.Χ.  Αναφέρεται από τον Αύλο Γέλλιο, και πιθανότατα ήταν ο «Κλόδιος» που αναφέρεται στον *Βίο του Νουμά* του Πλούταρχου. 

Η κρίση για τον τρόπο γραφής του ποικίλλει. Κάποιοι θεώρησαν ότι το ζωηρό του ύφος ήταν αυτό, που εξασφάλισε την επιβίωσή του σε διάφορα αποσπάσματα·  αλλά περισσότεροι ίσως θα συμφωνούσαν με τον Μ. Κ. Φρόντο ότι η γλώσσα του ήταν καθαρή και καθομιλουμένη («puri ac prope cotidiani sermonis»),  και ότι επωφελούνταν από την ευθύτητά της και την απουσία αρχαϊσμών. 

## Δείτε επίσης
* Λεύκιος Κοίλιος Αντίπατρος

## Παραπομπές


## Βιβλιογραφία
* W. Kierdorf στο *New Pauly του Brill,* στ. Κλαύδιος [I 30]
* A. Klotz, "Der Annalist Q. Claudius Quadrigarius." *Μουσείο Rheinische* 91 (1942) 268–285.
* E. Badian, «Οι Πρώιμοι Ιστορικοί» στο T. Dorey (επιμ.) *Latin Historians* (1966) 1-38.
* Chisholm, Hugh, ed. (1911). "Annalists". Encyclopædia Britannica. Vol. 2 (11th ed.). Cambridge University Press. p. 60.

Κατηγορία:Ρωμαίοι ιστορικοί
Τυρόπηγμα

[μικρογραφία|Το τυρόπηγμα είναι το στερεό μέρος και το τυρόγαλο είναι το υγρό μέρος. Το τυρόγαλο ή ορός γάλακτος είναι ένα υγρό παραπροϊόν της τυροκομίας, πλούσιο σε πρωτεΐνες, λακτόζη και μέταλλα. Ο ορός γάλακτος χρησιμοποιείται είτε από τους αθλητές για την αυξημένη πρόσληψη πρωτεϊνών, είτε στην τυροκομία για την παραγωγή τυριών ορού γάλακτος, όπως ο [ανθότυρος.]]
Το **τυρόπηγμα** είναι ένα γαλακτοκομικό προϊόν που παρασκευάζεται από πηγμένο γάλα, το οποίο χρησιμοποιείται συχνά ως συστατικό στην τυροκομία ή απολαμβάνεται ως τρόφιμο, όπως στην ινδική κουζίνα. Ο όρος μπορεί επίσης να αναφέρεται σε άλλες πηγμένες ουσίες, όπως το τυρόπηγμα γάλακτος σόγιας (τόφου). Συνηθισμένα παραδείγματα περιλαμβάνουν το τυρί κότατζ, το πανίρ και το ελληνικό γιαούρτι (ή στραγγιστό γιαούρτι).

Το τυρόπηγμα είναι ένα ενδιάμεσο στάδιο στην παραγωγή τυριού (το στερεό μέρος), όπου το γάλα έχει πήξει και έχει διαχωριστεί από τον ορό του (το υγρό μέρος ή τυρόγαλο). Σχηματίζεται όταν οι πρωτεΐνες του γάλακτος (καζεΐνη) πήζουν, είτε μέσω βακτηριακής ζύμωσης (όπως στο γιαούρτι) είτε με την προσθήκη ενός πηκτικού παράγοντα όπως η πυτιά (σύμπλεγμα πηκτικών ενζύμων) ή ένα οξύ (π.χ. χυμός λεμονιού). Αποτελεί βασικό συστατικό στην τυροκομία, όπου υφίσταται περαιτέρω επεξεργασία για τη δημιουργία διαφόρων τυριών.

Η προσθήκη πηκτικού παράγοντα καθορίζει την υφή του τυροπήγματος. Για παράδειγμα, ορισμένα τυριά, όπως το τυρί κότατζ, το τυρί κουάρκ και το τυρί σεβρ (κατσικίσιο τυρί), με την χαρακτηριστική υφή τους, παρασκευάζονται είτε με την απευθείας προσθήκη οξέος, όπως ο χυμός λεμονιού ή το ξίδι, ή μπορούν να παραχθουν από βακτηριακές καλλιέργειες. Αντίστοιχα, το ελληνικό γιαούρτι προκύπτει από την προσθήκη βακτηριακής καλλιέργειας στο γάλα, και στη συνέχεια την ομογενοποίηση του τυροπήγματος.

Χυμός λεμονιού ή ξίδι μπορούν να προστεθούν στο γάλα για να δημιουργήσουν ένα υποκατάστατο βουτυρογάλακτος, το οποίο χρησιμοποιείται συχνά στο ψήσιμο. Τέλος, το τυρί ρικότα προκύπτει με την εφαρμογή θερμότητας στο γάλα, την προσθήκη χυμό λεμονιού για να πήξει το γάλα και στη συνέχεια τη σούρωσή του για τη λήψη του τυριού.

## Παραπομπές


Κατηγορία:Γαλακτοκομικά προϊόντα
Χάρογκεϊτ Τάουν ΑΦΚ

Η **Χάρογκεϊτ Τάουν** *(Harrogate Town Association Football Club)* είναι μια επαγγελματική ποδοσφαιρική ομάδα στο Χάρογκεϊτ, στο Βόρειο Γιόρκσερ της Αγγλίας. Η ομάδα αγωνίζεται στη Λιγκ Του, την τέταρτη βαθμίδα του αγγλικού συστήματος πρωταθλημάτων ποδοσφαίρου. Τα χρώματα του συλλόγου είναι το μαύρο και το κίτρινο και τους εντός έδρας αγώνες τους παίζει το Γουέδερμπαϊ Ρόουντ.

Οι Χάρογκεϊτ Χότσπερς ιδρύθηκαν το 1919 και άλλαξαν το όνομά τους σε Χάρογκεϊτ Τάουν μετά την επιστροφή του ποδοσφαίρου στο τέλος του Β' Παγκοσμίου Πολέμου, εντασσόμενοι στο Γουέστ Γούρκσερ Λιγκ. Μπήκε ξανά στο Γιόρκσερ Λιγκ το 1957. Το 1982, ο σύλλογος έγινε ιδρυτικό μέλος της *Northern Counties East League* και ιδρυτικό μέλος της Πρώτης κατηγορίας της Νόρδερν Πρέμιερ Λιγκ το 1987. Νίκησε τον τίτλο της Νόρδερν Πρέμιερ Λιγκ τη  σεζόν 2001–02 και έγινε ιδρυτικό μέληος της Κόνφερενς Νορθ το 2004. Το 2018 κέρδισε τα πλέι-οφ της Νάσιοναλ Λιγκ Νορθ και εξασφάλισε μια θέση στη Φούτμπολ Λιγκ για πρώτη φορά στην ιστορία της. Έπειτα κέρδισε το ΦΑ Τρόφι της σεζόν 2019–20, νικώντας τους Κόνκορ Ρέιντζερς. Ο σύλλογος έχει το παρατσούκλι «Θειούχοι», λόγω των θειούχων πηγών της λουτρόπολης.
Μυρτώ Λιανούδη

Η **Μυρτώ Λιανούδη**, γεννημένη στις 23 Ιουνίου 2007, είναι Ελληνίδα αθλήτρια της καλαθοσφαίρισης. Διαθέτοντας ύψος 178 εκατοστά, αγωνίζεται ως σμολ φόργουορντ. Από το φθινόπωρο του 2025 αγωνίζεται στο Γυναικείο Κολλεγιακό Πρωτάθλημα των Ηνωμένων Πολιτείων με την ομάδα του Πανεπιστημίου Λεχάι στην Πενσυλβάνια. Έχει αγωνιστεί στα κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *8 Αυγούστου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Λιανούδη παρουσίασε τις ακόλουθες επιδόσεις σε διεθνείς νεανικές διοργανώσεις: 

## Εξωαγωνιστική ζωή
Η Μυρτώ είναι κόρη της Ελένης και του Κωνσταντίνου Λιανούδη.

Από το φθινόπωρο του 2025 σπουδάζει με αθλητική υποτροφία στο Πανεπιστήμιο Λεχάι στην Πενσυλβάνια των Ηνωμένων Πολιτείων.

## Παραπομπές


## Εξωτερικοί σύνδεσμοι
* Μυρτώ Λιανούδη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Myrto Lianoudi, στατιστικά στον επίσημο ιστότοπο της FIBA. 
* Myrto Lianoudi, στατιστικά στον ιστότοπο EuroBasket.com. 
* Myrto Lianoudi, στατιστικά στον ιστότοπο SofaScore.com. 
* Myrto Lianoudi, στατιστικά στον ιστότοπο FlashScore.com. 
* Myrto Lianoudi, στατιστικά στον ιστότοπο ProBallers.com. 
* Myrto Lianoudi, στατιστικά στον ιστότοπο του Πανεπιστημίου Λεχάι. 
* 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Καλαθοσφαιρίστριες NCAA
Κατηγορία:Σμολ φόργουορντ
ΟΝ Ίμπιζα

Η **Ουνιόν Ντεπορτίβα Ίμπιζα** είναι ισπανικός επαγγελματικός ποδοσφαιρικός σύλλογος με έδρα την πόλη Ίμπιζα, στην αυτόνομη κοινότητα των Βαλεαρίδων Νήσων. Ιδρύθηκε το 2015 και αγωνίζεται στον 2ο όμιλο της Πριμέρα Φεντερασιόν, διεξάγοντας τους εντός έδρας αγώνες στο *Εστάδι Μουνιθιπάλ ντε Καν Μίσσες*, χωρητικότητας 6.000 θέσεων.
## Παραπομπές
Ρεμίστος

Ο **Ρεμίστος**, λατιν.: *Remistus* (απεβ. στις 17 Σεπτεμβρίου 456) ήταν στρατηγός της Δυτικής Ρωμαϊκής Αυτοκρατορίας και αρχιστράτηγος του στρατού (magister militum) υπό τον Αυτοκράτορα Άβιτο.

## Βιογραφία
Ο Ρεμίστος ήταν Γότθος, όπως φαίνεται από το γερμανικό του όνομα. Το 456 ο Ρεμίστος έφτασε σε υψηλό στρατιωτικό βαθμό υπό τον Αυτοκράτορα Άβιτο, ο οποίος πιθανότατα τον διόρισε *[[Μάγιστρος του στρατού|magister militum]]*, και έλαβε τον βαθμό του *[[Πατρίκιοι|patricius]]*: ήταν ο πρώτος *magister militum* μετά το τέλος τού Αέτιου το 454, και ο πρώτος βάρβαρος *αρχιστράτηγος* του ρωμαϊκού στρατού.

Ο νεοδιορισμένος στρατηγός εγκαταστάθηκε στη Ραβέννα, την πρωτεύουσα, με μία ομάδα Γότθων. Την ίδια χρονιά ο Άβιτος, στον οποίο αντιτάχθηκε η Ρωμαϊκή Σύγκλητος, αποφάσισε να εγκαταλείψει την Ιταλία και να πάει στην πατρίδα του, τη Γαλατία, για να συγκεντρώσει ενισχύσεις. Ο Ρεμίστος παρέμεινε πίσω για να ελέγχει την Ιταλία. Συγκρούστηκε με τον στρατό τής Συγκλήτου, με επικεφαλής τον Ιταλό *μάγιστρο* Ρικίμερος, και αναγκάστηκε να επιστρέψει στη Ραβέννα. Πολιορκημένος, συνελήφθη και θανατώθηκε στο Παλάτι *in Classis*, λίγο έξω από την πόλη, στις 17 Σεπτεμβρίου.

Τον επόμενο μήνα, ο Άβιτος καθαιρέθηκε και αργότερα απεβίωσε.

## Βιβλιογραφία
* *Fasti vindobonenses priores*, 579; *Auctarium Prosperi Havniense*, 1.
* Θεοφάνης ο Ομολογητής, AM 5948
* Jones, Arnold Hugh Martin, John Robert Martindale, John Morris, «Ρέμιστος», *Η Προσωπογραφία της Ύστερης Ρωμαϊκής Αυτοκρατορίας*, τόμος 2, Cambridge University Press, σελ.&nbsp;939.
* Mathisen, Ralph W., "Avitus (9/10 Ιουλίου 455 - 17/18 Οκτωβρίου 456)", *De Imperatoribus Romanis*

Κατηγορία:Πατρίκιοι
Μόχλος Λασιθίου

Ο **Μόχλος** είναι παραθαλάσσιος οικισμός της Κοινότητος Τουρλωτής του Δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης.

Βρίσκεται στους βόρειες πρόποδες του όρους Όρνο, έναντι της νησίδας Αγίου Νικολάου ή Μόχλου η οποία όμως υπάγεται στην Κοινότητα Λάστρου. Απέχει 7 χιλιόμετρα από την Τουρλωτή, 6 από την Σφάκα καθώς και 5 χιλιόμετρα από το Σχινοσέλι όπου υπάρχει διακλάδωση της Εθνικής Οδού Αγίου Νικολάου - Σητείας.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Αδάμαντιος, έπαρχος Κωνσταντινούπολης

Ο **Αδαμάντιος**, έπαρχος της πόλης, λατιν.: Adamantius praefectus urbi (άκμασε το. 474–479) ήταν πολιτικός της Ανατολικής Ρωμαϊκής Αυτοκρατορίας, *[[Πολίαρχος|praefectus urbi]]* της Κωνσταντινούπολης (474–479), *[[Πατρίκιοι|πατρίκιος]]* και επίτιμος ύπατος.

Ο Αδαμάντιος ήταν γιος του Βιβιανού, υπάτου το 463 και πραιτωριανού έπαρχου της Ανατολής· αδελφός του ήταν ο Παύλος, ύπατος το 512.

Μεταξύ 474 και 479, ο Αδαμάντιος κατείχε το αξίωμα του *[[Πολίαρχος|επάρχου της πόλης]]* της Κωνσταντινούπολης.

Το 479 μαρτυρείται ως *πατρίκιος*. Εκείνη τη χρονιά του απονεμήθηκαν τιμές υπάτου από τον Αυτοκράτορα Ζήνωνα, και στάλθηκε ως απεσταλμένος στον επαναστάτη στρατηγό Θεοδώριχο τον Μέγα. Πήγε στη Θεσσαλονίκη, όπου απελευθέρωσε τον πρώην ύπατο Ιωάννη από ένα εξαγριωμένο όχλο, και ενώθηκε με τον Σαβινιανό Μάγνο στην Έδεσσα. Έφτασαν στον Θεοδώριχο στο Δυρράχιο, όπου ξεκίνησαν διαπραγματεύσεις, αλλά ο Ζήνωνας τους ανακάλεσε πίσω, όταν οι εξεγερμένοι συνέχισαν να επιτίθενται σε αυτοκρατορικά εδάφη.

## Αναφορές
* Martindale, John R.; Jones, A. H. M.; Morris, John, eds. (1971). The Prosopography of the Later Roman Empire: Volume I, AD 260–395. Cambridge: Cambridge University Press. pp. 6–7. ISBN 0-521-07233-6. 

Κατηγορία:Έπαρχοι της Κωνσταντινούπολης
Κατηγορία:Πατρίκιοι
Κατηγορία:Βυζαντινοί διπλωμάτες
Κατηγορία:Βυζαντινοί του 5ου αιώνα